stanford-oval/wikipedia huggingface dataset:
วาร์นา

| วาร์นา Варна |
| --- | --- |
เมือง
การถอดเสียงภาษาบัลแกเรีย
 • สัทอักษรสากล: [ˈvarnɐ]
ซ้ายไปขวา: Asparuhov most, Black Sea beach, Euxinograd, Varna Archaeological Museum, Stoyan Bachvarov Dramatic Theatre, Dormition of the Theotokos Cathedral, Drazki torpedo boat, Navy Club, Palace of Culture and Sports, Ancient Roman baths, Varna Ethnographic Museum
สมญา: เมืองหลวงทางทะเล (หรือฤดูร้อน) Морска (лятна) столица на България Morska (lyatna) stolitsa na Balgariya  (transliteration)
วาร์นาสถานที่ตั้งของวาร์นาในบัลแกเรีย
พิกัด: 43°13′N 27°55′E﻿ / ﻿43.217°N 27.917°E﻿ / 43.217; 27.917
ประเทศ:  บัลแกเรีย
จังหวัด: วาร์นา
เทศบาล: วาร์นา
ก่อตั้ง: ในชื่อ  Odessos  575 BCE
การปกครอง
 • นายกเทศมนตรี: Ivan Portnih (GERB)
พื้นที่
 • เมือง: 238 ตร.กม. (92 ตร.ไมล์)
ความสูง: 80 เมตร (260 ฟุต)
ประชากร (สำมะโน พ.ศ. 2554)
 • เมือง: 334,870 คน
 • ความหนาแน่น: 1,400 คน/ตร.กม. (3,600 คน/ตร.ไมล์)
 • เขตเมือง: 343,704 คน
 • ประมาณ (ธันวาคม พ.ศ. 2561): 336,505
เดมะนิม: варненцы, варненец, Varnéan
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
รหัสไปรษณีย์: 9000
รหัสพื้นที่: (+359) 52
เว็บไซต์: varna.bg
43°13′N 27°55′E﻿ / ﻿43.217°N 27.917°E﻿ / 43.217; 27.917
วาร์นา (บัลแกเรีย: Варна, อังกฤษ: Varna) เป็นเมืองใหญ่ที่สุดและเป็นเมืองรีสอร์ตทางทะเลบนฝั่งทะเลดำ และเป็นเมืองใหญ่เป็นอันดับ 3 ของประเทศบัลแกเรีย รองจากโซเฟียและพลอฟดิฟ มีประชากร 334,870 คน (สำมะโน กุมภาพันธ์ พ.ศ. 2554) เป็นเมืองใหญ่เป็นอันดับ 11 ของคาบสมุทรบอลข่าน รองจากอิสตันบูล เอเธนส์ บูคาเรสต์ โซเฟีย เบลเกรด เทสซาโลนีกี ซาเกร็บ สกอเปีย ติรานา และพลอฟดิฟ
มักรู้จักว่าเป็นเมืองหลวงทางน้ำ (หรือฤดูร้อน) ของประเทศบัลแกเรีย เป็นจุดหมายปลายทางของนักท่องเที่ยว เป็นศูนย์กลางธุรกิจและมหาวิทยาลัย เป็นเมืองท่าทางทะเลและกองทัพเรือของประเทศบัลแกเรีย มีสนามบินวาร์นา ที่มีผู้ใช้งาน 1,181,830 คน (พ.ศ. 2554) ติดอันดับ 3 ของสนามบินที่มีผู้ใช้มากสุดในประเทศ
เมืองนี้ก่อตั้งขึ้นเมื่อประมาณ 600 ปีก่อนคริสต์ศักราช ตกอยู่ใต้การปกครองของชาวเติร์กในปี พ.ศ. 1934 ได้ตกเป็นของบัลแกเรียตามสนธิสัญญาเบอร์ลินในปี พ.ศ. 2421
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Varna
คู่มือการท่องเที่ยว Varna จากวิกิท่องเที่ยว (ในภาษาอังกฤษ)
เว็บไซต์ทางการ
Official Varna City Guide
Historical And Cultural Guide Of Varna
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
นาค เทพหัสดิน ณ อยุธยา

| นาค เทพหัสดิน ณ อยุธยา |
| --- | --- |

ปลัดกระทรวงศึกษาธิการ
ผู้อำนวยการโรงเรียนมัธยมวัดเบญจมบพิตร
ดำรงตำแหน่ง พ.ศ. 2475 – พ.ศ. 2476
ก่อนหน้า: พระยาประมวญวิชาพูล (วงษ์ บุญ-หลง)
ถัดไป: หลวงชุมวิชากิจ (ชุม โปตรนันท์)
 

นาค เทพหัสดิน ณ อยุธยา ผู้ได้รับการยกย่องเป็น “บรมครูแห่งวิชากระบี่กระบอง” เคยดำรงตำแหน่งปลัดกระทรวงศึกษาธิการ
ประวัติ

อาจารย์นาค เทพหัสดิน ณ อยุธยา เป็นผู้หนึ่งที่ได้เล่าเรียนวิชานี้ มาตั้งแต่ยังเป็นเด็ก และเป็นผู้ที่รักใคร่ในศิลปะวิชานี้อยู่เสมอ โดยเฉพาะอย่างยิ่งเมื่อท่านได้แลเห็นต่างชาติภูมิใจในศิลปะประจำชาติของเขา เช่น ชาติเยอรมันและญี่ปุ่น ยกย่องวิชาฟันดาบและยูโดของเขาว่าดีเยี่ยมที่สุด และอนุรักษ์ เผยแพร่ให้เป็นที่ประจักษ์แก่โลกมากเพียงใด ยิ่งทำให้ท่านบูชาวิชากระบี่กระบองของไทยไว้เหนือสิ่งอื่นใดมากขึ้นเพียงนั้น ในโอกาสที่ท่านเป็นอาจารย์ใหญ่ของโรงเรียนพลศึกษากลาง ท่านได้ลองเริ่มสั่งสอนนักเรียนพลศึกษากลางขึ้นเป็นครั้งแรก
เมื่อ พ.ศ. 2478 ท่านได้ทดลองบรรจุสอนวิชากระบี่กระบองขึ้นเป็นครั้งแรกใน พ.ศ. 2478  ทดลองสอนอยู่ 1 ปี ได้ผลดีเป็นที่น่าพอใจของท่านผู้ใหญ่ เพราะเห็นว่าวิชากระบี่กระบองนั้นมีประโยชน์ในการฝึกกำลังใจให้กล้าหาญเป็นลูกผู้ชาย ฝึกกำลังกายและความคล่องแคล่วว่องไวในการป้องกันตัวและการใช้อาวุธยิ่งกว่านั้นยังเป็นการให้ผู้เรียนได้ฝึกจิตให้เกิดสมาธิ และมีความกตัญญูกตเวทีต่อครูอาจารย์ผลจากการทดลองบรรจุวิชานี้ในการเรียนการสอนแก่นักศึกษา จึงได้กำหนดวิชากระบี่กระบองไว้ในหลักสูตรของประโยคครูผู้สอนพลศึกษา เมื่อปี พ.ศ. 2479
นับแต่นั้นเป็นต้นมา ได้มีผู้เล่าเรียนและสำเร็จมากขึ้นตามลำดับ บรรดาผู้ที่เล่าเรียนสำเร็จ ซึ่งโดยมากออกไปรับราชการเป็นครูสอนวิชาพลศึกษาอยู่ตามจังหวัดต่าง ๆ ทั่วประเทศ ได้พยายามนำวิชากระบี่กระบองไปเผยแพร่ และเป็นที่น่าสนใจของชาวไทยเป็นอย่างมาก
ใน พ.ศ. 2518 กระทรวงศึกษาธิการ ได้บรรจุวิชากระบี่กระบองเข้าไว้ในหลักสูตรประโยคมัธยมศึกษาตอนปลาย ซึ่งได้จัดเป็นวิชาบังคับเลือกของหมวดวิชาพลานามัยและใน พ.ศ. 2521 (ฉบับปรับปรุง พ.ศ. 2533) ก็ได้บรรจุวิชากระบี่ไว้ในหลักสูตรของมัธยมศึกษาตอนต้น จนกระทั่งปัจจุบันนี้ได้บรรจุอยู่ในหลักสูตรการเรียนการสอนในโรงเรียนทั่วไป จึงนับว่าศิลปะชิ้นเอกนี้ นอกจากจะไม่สูญหายไปจากโลกแล้ว คงจะเจริญก้าวหน้าเอาไว้อวดหรือแสดงถึงความเป็นเจ้าของวิชาการแขนงนี้ได้ในอนาคต เพื่อให้เยาวชนของชาติได้ศึกษาเล่าเรียน และรักษาไว้ซึ่งมรดกอันล้ำค่าของชาติได้ดำรงอยู่คู่แผ่นดินไทยตลอดไป
ผลงาน

ปลัดกระทรวงศึกษาธิการ
ผู้อำนวยการโรงเรียนมัธยมวัดเบญจมบพิตร พ.ศ. 2475 - พ.ศ. 2476
ผู้อำนวยการโรงเรียนพลศึกษากลาง พ.ศ. 2478
ครูโรงเรียนต่าง ๆ อาทิ โรงเรียนสตรีจุลนาค
กำหนดวิชากระบี่กระบองไว้ในหลักสูตร จนกระทั่งปัจจุบันนี้ได้บรรจุอยู่ในหลักสูตรการเรียนการสอนในโรงเรียนทั่วไป
คณะกรรมการสร้างวัดไทยพุทธคยา-อินเดีย (ยุคเริ่มต้น)
กำหนดคำปฏิญาณตนต่อท้ายคำไหว้ครู และใช้จนถึงปัจจุบัน "เราคนไทย ใจกตัญญู รู้คุณชาติ ศาสนา พระมหากษัตริย์ เรานักเรียน จะต้องประพฤติตนอยู่ในระเบียบวินัยของโรงเรียน มีความซื่อสัตย์ต่อตนเองและผู้อื่น เรานักเรียน จะต้องไม่ทำตนให้เป็นที่เดือดร้อนแก่ตนเองและผู้อื่น"
เครื่องราชอิสริยาภรณ์

พ.ศ. 2509 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2502 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2502 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2479 –  เหรียญพิทักษ์รัฐธรรมนูญ (พ.ร.ธ.)
พ.ศ. 2502 –  เหรียญราชการชายแดน (ช.ด.)
พ.ศ. 2488 –  เหรียญจักรพรรดิมาลา (ร.จ.พ.)
พ.ศ. 2504 –  เหรียญลูกเสือสดุดี ชั้นที่ 1
พ.ศ. 2512 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
นาจาฟ

| นาจาฟ ٱلنَّجَف อันนะญะฟุลอัชร็อฟ, บานีกิยา |
| --- | --- |
เมือง
ศาลเจ้าอิหม่ามอะลี สถานที่ศักดิ์สิทธิ์ที่สุดของมุสลิมนิกายชีอะฮ์ และเป็นหนึ่งในสถานที่สำคัญที่สุดของนาจาฟ
นาจาฟที่ตั้งของนาจาฟในประเทศอิรัก
พิกัด: 32°00′00″N 44°20′00″E﻿ / ﻿32.00000°N 44.33333°E﻿ / 32.00000; 44.33333
ประเทศ:  อิรัก
เขตผู้ว่าการ: นาจาฟ
ความสูง: 60 เมตร (200 ฟุต)
ประชากร (2014)
 • ทั้งหมด: 1,389,500 คน
 : จำนวนประมาณ
เขตเวลา: UTC+3
นาจาฟนาจาฟ (ประเทศอิรัก)
นาจาฟ (อาหรับ: ٱلنَّجَف) หรือ อันนะญะฟุลอัชร็อฟ (อาหรับ: ٱلنَّجَف ٱلْأَشْرَف) มีอีกชื่อว่า บานีกิยา (อาหรับ: بَانِيقِيَا) เป็นเมืองในประเทศอิรักตอนกลาง ตั้งอยู่ทางใต้ของกรุงแบกแดด ราว 160 กิโลเมตร โดยมีประชากรใน ค.ศ. 2013 ประมาณ 1,000,000 คน เป็นเมืองหลวงของเขตผู้ว่าการนาจาฟ ถือเป็นหนึ่งในเมืองศักดิ์สิทธิ์ของศาสนาอิสลามนิกายชีอะฮ์ และเป็นศูนย์กลางอำนาจทางการเมืองชีอะฮ์ของอิรักด้วย
ชื่อ

รายงานจากอิบน์ มันซูร คำว่า "นะญัฟ" (نجف) มีความหมายตรงตัวว่า สถานที่สูงรูปสี่เหลี่ยมผืนผ้าที่มีน้ำขังอยู่รอบ ๆ ถึงแม้ว่าน้ำจะไม่เอ่อล้นเกินระดับปกติก็ตาม ส่วนอัชชัยคุศเศาะดูกยกฮะดีษจากอิหม่าม อัศศอดิกมาอ้างว่า คำว่า "นะญัฟ" มาจากวลี "nay jaff" ซึ่งหมายถึง "ทะเล nay แห้งไปแล้ว" แล้วค่อย ๆ เปลี่ยนแปลงไปเป็น "Najaf"
ภูมิศาสตร์ > ภูมิอากาศ

นาจาฟอยู่ในสภาพภูมิอากาศแบบทะเลทรายเขตร้อน (BWh) ตามการแบ่งเขตภูมิอากาศแบบเคิพเพิน ซึ่งมีฤดูร้อนที่ร้อนมากและยาวนาน และฤดูหนาวไม่รุนแรง อุณหภูมิรายปีเฉลี่ยอยู่ที่ 23.6 °C (74.5° F) หยาดน้ำฝนเฉลี่ยอยู่ที่ 69 มิลลิเมตร (2.71 นิ้ว)
| ข้อมูลภูมิอากาศของนาจาฟ> เดือน | ข้อมูลภูมิอากาศของนาจาฟ> ม.ค. | ข้อมูลภูมิอากาศของนาจาฟ> ก.พ. | ข้อมูลภูมิอากาศของนาจาฟ> มี.ค. | ข้อมูลภูมิอากาศของนาจาฟ> เม.ย. | ข้อมูลภูมิอากาศของนาจาฟ> พ.ค. | ข้อมูลภูมิอากาศของนาจาฟ> มิ.ย. | ข้อมูลภูมิอากาศของนาจาฟ> ก.ค. | ข้อมูลภูมิอากาศของนาจาฟ> ส.ค. | ข้อมูลภูมิอากาศของนาจาฟ> ก.ย. | ข้อมูลภูมิอากาศของนาจาฟ> ต.ค. | ข้อมูลภูมิอากาศของนาจาฟ> พ.ย. | ข้อมูลภูมิอากาศของนาจาฟ> ธ.ค. | ข้อมูลภูมิอากาศของนาจาฟ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 14.4 (58) | 18.3 (65) | 23.3 (74) | 30 (86) | 36.1 (97) | 40.6 (105) | 42.2 (108) | 41.7 (107) | 38.9 (102) | 32.8 (91) | 23.3 (74) | 16.7 (62) | 30 (86) |
| อุณหภูมิต่ำสุดเฉลี่ย  °C (°F) | 6.7 (44) | 9.4 (49) | 13.3 (56) | 18.9 (66) | 23.3 (74) | 27.8 (82) | 29.4 (85) | 28.9 (84) | 26.7 (80) | 21.1 (70) | 12.8 (55) | 8.3 (47) | 18.9 (66) |
| อุณหภูมิต่ำสุดที่เคยบันทึก °C (°F) | -7.2 (19) | -4.5 (23.9) | 2.2 (36) | 7.0 (44.6) | 13.0 (55.4) | 17.8 (64) | 19.4 (66.9) | 22.2 (72) | 18.3 (64.9) | 7.0 (44.6) | 0.2 (32.4) | -2.5 (27.5) | −7.2 (19) |
| หยาดน้ำฟ้า ซม (นิ้ว) | 3 (1) | 1 (0.5) | 1 (0.5) | 1 (0.5) | 1 (0.2) | 0 (0) | 0 (0) | 0 (0) | 0 (0) | 1 (0.2) | 1 (0.4) | 1 (0.4) | 7 (2.7) |
แหล่งที่มา 1: Weatherbase
แหล่งที่มา 2:
อ่านเพิ่ม

Charles Wilson, บ.ก. (1895), "Nejef", Handbook for Travellers in Asia Minor, Transcaucasia, Persia, etc., London: John Murray, ISBN 9780524062142, OCLC 8979039
Peters, John Punnett (1911). "Nejef" .  ใน Chisholm, Hugh (บ.ก.). สารานุกรมบริตานิกา ค.ศ. 1911. Vol. 19 (11 ed.). สำนักพิมพ์มหาวิทยาลัยเคมบริดจ์. p. 352.
C. Edmund Bosworth, บ.ก. (2007). "Najaf". Historic Cities of the Islamic World. Leiden: Koninklijke Brill. ISBN 978-9004153882.
Michael R. T. Dumper; Bruce E. Stanley, บ.ก. (2007), "Najaf", Cities of the Middle East and North Africa, Santa Barbara, Calif.: ABC-CLIO (ตีพิมพ์ 2008), ISBN 978-1576079195
แหล่งข้อมูลอื่น

Miracles in Najaf เก็บถาวร 2024-05-21 ที่ เวย์แบ็กแมชชีน
The Holy City of Najaf (Iraq)
Interactive Guide: Najaf - The Guardian
32°00′N 44°20′E﻿ / ﻿32.00°N 44.33°E﻿ / 32.00; 44.33
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  IdRef 
↑  http://citypopulation.de/Iraq-Cities.html
ชล วจนานนท์

| ชล วจนานนท์ |
| --- | --- |
เกิด: ชล วจนานนท์ 16 กันยายน พ.ศ. 2528 (39 ปี) ประเทศไทย
ชื่ออื่น: ชลลี่
อาชีพ: ผู้ประกาศข่าว, พิธีกร, นักแสดง, นางแบบ, บรรณาธิการบริหาร, นักธุรกิจ
ผลงานเด่น: ตาหวาน - ภาพยนตร์ สวยลากไส้
คู่สมรส: ทิน โชคกมลกิจ (สมรส 2559)
บุตร: 1 คน
ชล วจนานนท์ ชื่อเล่น ชลลี่ (เกิด 16 กันยายน พ.ศ. 2528) เป็นผู้ประกาศข่าว นักแสดง, นางแบบ, พิธีกร, วีเจ และผู้บริหารชาวไทย
ชลเคยรับตำแหน่งเป็นบรรณาธิการบริหารในบริษัทโชว์ไร้ขีด (แบไต๋) ของหนุ่ย พงศ์สุข หิรัญพฤกษ์
ปัจจุบัน ชลรับตำแหน่งเป็น บรรณาธิการข่าวไอที สถานีโทรทัศน์ TNN16 และเป็นเจ้าของแบรนด์ CHOL AROMATIQUE ที่เกี่ยวกับการจัดจำหน่ายสินค้าสุคนธบำบัด
ประวัติ

ชล วจนานนท์ เกิดที่กรุงเทพมหานคร เข้ารับการศึกษาระดับอนุบาลจากโรงเรียนปรางทิพย์, ระดับประถมศึกษาและมัธยมศึกษาตอนต้นจากโรงเรียนวัฒนาวิทยาลัย, ระดับมัธยมศึกษาตอนปลายโรงเรียนอัสสัมชัญคอนแวนต์, ระดัมอุดมศึกษาปริญญาตรี คณะนิเทศศาสตร์ สาขาโฆษณา จุฬาลงกรณ์มหาวิทยาลัย เกียรตินิยมอันดับ 2 และปริญญาโท สาขาการสื่อสารมัลติมีเดีย มหาวิทยาลัยแอคาดีมีออฟอาร์ต (Academy of Art University) สหรัฐอเมริกา
ชลเข้าสู่วงการบันเทิงจากการเป็นวีเจที่สยามสแควร์เซ็นเตอร์พอยต์ ที่เธอมองว่าเป็นงานอดิเรกที่มีรายได้ดีทั้งยังปูทางสู่การเป็นดารา หลังจากนั้นเป็นต้นมา เธอก็ถ่ายแบบลงนิตยสาร รับงานพิธีกรรายการคลับเอกซ์ (Club X) ที่ออกอากาศทางไทยทีวีสีช่อง 3 และได้ผันตัวเป็นนักแสดงในปี พ.ศ. 2550 กับภาพยนตร์เรื่องแรกคือ สวยลากไส้ ตามด้วย สี่แพร่ง ตอนยันต์สั่งตาย ในปีถัดมา ต่อมาเธอได้ร่วมแสดงละครเรื่องแรกคือ "รักนี้...เคียงตะวัน" ในสามปีแรกบนเส้นทางบันเทิง เธอโหมงานหนักไปพร้อม ๆ กับเข้าศึกษาที่จุฬาลงกรณ์มหาวิทยาลัยด้วย
ภายหลังในปี พ.ศ. 2552 เธอได้พักงานจากวงการบันเทิงเพื่อศึกษาต่อยังต่างประเทศ ตามความประสงค์ของมารดา จนสำเร็จการศึกษาปริญญาโท สาขาการสื่อสารมัลติมีเดีย มหาวิทยาลัยแอคาดีมีออฟอาร์ต (Academy of Art University) สหรัฐอเมริกา เมื่อปี พ.ศ. 2554 และกลับมารับงานในวงการอีกครั้งในปี พ.ศ. 2556 โดยร่วมแสดงละครเรื่อง มณีสวาท รับบท "ฟีบี้" ที่สร้างชื่อเสียงให้เธอในบทนางร้าย ปีเดียวกันนั้นเธอก็รับงานถ่ายแบบลงนิตยสารด้วย ชลกล่าวว่าเธอชอบทั้งงานแสดงและพิธีกร ส่วนถ่ายแบบลงนิตยสารนั้นเธอว่าจะถ่ายเพียงปีละเล่ม
ชลเคยเป็นผู้ประกาศข่าวทางช่องทีเอ็นเอ็น 24 และมีธุรกิจส่วนตัวด้วย
ปัจจุบัน ชลเป็นบรรณาธิการบริหารของบริษัทโชว์ไร้ขีด - แบไต๋ (สื่อออนไลน์) โดยการชักนำของพงศ์สุข หิรัญพฤกษ์
ชลสมรสกับทิน โชคกมลกิจตั้งแต่เมื่อปลายปี พ.ศ. 2559 และจัดพิธีฉลองมงคลสมรสเมื่อวันที่ 1 เมษายน พ.ศ. 2560ปัจจุบันทั้งคู่มีลูกชายด้วยกัน 1 คน ชื่อ ติณห์ โชคกมลกิจ หรือ น้องเบรฟ เกิดเมื่อวันที่ 16 กันยายน พ.ศ. 2565
ผลงานการแสดง > ละครโทรทัศน์

| ปี | เรื่อง | บทบาท |
| --- | --- | --- |
| 2552 | เซน...สื่อรักสื่อวิญญาณ ตอนอย่าลองของ | เติ้ล (รับเชิญ) |
| 2552 | รักนี้...เคียงตะวัน | ลิลลี่ |
| 2552 | สายลับเดลิเวอรี่ | ณัฐนันท์ |
| 2552 | ไฟโชนแสง | ณัฐพร เกียรติขจรวัฒน์ (ขาว) |
| 2555 | มณีสวาท | เฟื่องวลี(ฟีบี้) |
| 2555 | รักจัดเต็ม | เปรี้ยวจี๊ด (รับเชิญ) |
| 2556 | Forward ท้าเวลา พลิกอนาคต | นุ่น (รับเชิญ) |
| 2557 | ก๊วนคานทองกับแก๊งพ่อปลาไหล | ธัญรดา |
| 2563 | คุณชายตำระเบิด | ณิชาภัทร |
ผลงานการแสดง > ซิทคอม

| ปี | เรื่อง | บทบาท |
| --- | --- | --- |
| 2555 | เป็นข่าว ตอน อย่าหยุดฝัน | ส้มโอ ฝ่ายพัฒนาศิลปิน |
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2550 | สวยลากไส้ | พยาบาลตาหวาน(วิญญาณผีตาหวาน) |
| 2551 | สี่แพร่ง (ตอน ยันต์สั่งตาย) | โยเกิร์ต |
ผลงานการแสดง > พิธีกร

รายการ Club X ทางช่อง 3
รายการ Modern Variety ทางช่อง 5
รายการ My Play Lady ทางช่อง Play Channel แกรมมี่
รายการ Like Story ทางช่อง Green Channel แกรมมี่
รายการ Boarding Pass ทางช่อง Travel Channel Thailand
รายการ ขยายข่าว ช่วง ขยายข่าว Around The World ทางช่อง TNN24
รายการ ส้มเปรี้ยว ทางช่อง TNN24
รายการ รอบเมืองไทยวาไรตี้ ทางช่อง TNN24
รายการ TNN บันเทิง ทางช่อง TNN24
รายการ TNN Arts News ทางช่อง TNN24
รายการ TNN Asean Business ทางช่อง TNN24
ช่อง แบไต๋ (Beartai) ใน Youtube
รายการ TNN Tech Reports ทางช่อง TNN16
รายการ TNN Tech Reports Weekly ทางช่อง TNN16
ผลงานการแสดง > มิวสิกวีดีโอ

ฉันขอโทษ - เอก สุระเชษฐ์
โทรหากันหน่อย - สุนทรี
ฝากบอกเธอ - Ster
สักเท่าไร - ตู่ ภพธร
อยู่อย่างเหงาเหงา - บอย พีซเมกเกอร์
ผลงานการแสดง > อื่น ๆ

ดีเจ รายการ Connect ประเทศไทย ทาง วิทยุครอบครัวข่าว ส.ทร. FM 106 MHz
วีเจ ที่ Smile TV Networks
แหล่งข้อมูลอื่น

ชล วจนานนท์ ที่เฟซบุ๊ก
ชล วจนานนท์ ที่เอกซ์ (ทวิตเตอร์)
ชล วจนานนท์ ที่อินสตาแกรม
Cholly Wachananont[ลิงก์เสีย] — เว็บไซต์ส่วนตัว
สุรินทร คารวุตม์

| สุรินทร คารวุตม์ |
| --- | --- |
เกิด: 27 สิงหาคม พ.ศ. 2528 (39 ปี) ประเทศไทย
ศิษย์เก่า: มหาวิทยาลัยสวนดุสิต
คู่สมรส: เกด เภรดา
บุตร: 1 คน
อาชีพ: นักแสดง
ปีที่แสดง: พ.ศ. 2548–ปัจจุบัน
สังกัด: ช่อง 3 (2548–ปัจจุบัน)
สุรินทร คารวุตม์ (เกิด 27 สิงหาคม พ.ศ. 2528) ชื่อเล่น วุตม์ เป็นนักแสดงชาวไทย และเป็นหนึ่งในกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3
ประวัติ

สุรินทร คารวุตม์ มีชื่อเล่นว่า วุตม์ เกิดเมื่อวันที่ 27 สิงหาคม 2528
วุตม์ สุรินทรเริ่มต้นเข้าสู่วงการจากการแสดงละครเรื่องลิขสิทธิ์หัวใจ ทางช่อง 3 เมื่อปี 2548 และมีผลงานเรื่อยมาจนถึงปัจจุบัน ด้านชีวิตส่วนตัวสมรสกับภรรยาชื่อว่า เกต ซึ่งทั้งคู่มีลูกสาวด้วยกัน 1 คนชื่อว่า น้องพราวด์
กระทั่งวันที่ 27 สิงหาคม 2564 ซึ่งตรงกับวันเกิดอายุครบ 36 ปี สุรินทรได้โพสต์แจ้งการติดโควิดพร้อมกับภรรยาและลูกสาว หลังจากตรวจมา 3 ครั้งก่อนหน้านั้นไม่พบเชื้อ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | ค่าย | รับบท |
| --- | --- | --- | --- |
| 2548 | ลิขสิทธิ์หัวใจ | ควิซ แอนด์ เควส | เล็ก |
| 2548 | บาปรักทะเลฝัน | ควิซ แอนด์ เควส | วัลลภ |
| 2549 | เทใจรักนักวางแผน | ไฟว์ฟิงเกอร์ส โปรดักชั่น | ร้อยเอกชายชาญ จาตุรงค์ |
| 2549 | เรือนนารีสีชมพู | เมคเกอร์ เจ กรุ๊ป | พลพล |
| 2550 | คุณยายสายเดี่ยว | บรอดคาซท์ ไทย เทเลวิชั่น | ดนัย |
| 2550 | สุดแต่ฟ้ากำหนด | ควิซ แอนด์ เควส | เรืองวิทย์ |
| 2551 | พยัคฆ์ร้ายแซ่บอีหลี | หนุก-หนาน | ปราบ |
| 2551 | สุดแต่ใจจะไขว่คว้า | ควิซ แอนด์ เควส | พรรณพงษ์ |
| 2551 | ผู้การเรือเร่ | สเต็ปออนเวิร์ค | พายัพ |
| 2552 | บริษัทบำบัดแค้น | บรอดคาซท์ ไทย เทเลวิชั่น | กระทง |
| 2552 | ลูกสาวกำนัน | ทีวี ธันเดอร์ | อนันต์ |
| 2552 | หน้ากากดอกซ่อนกลิ่น | ทีวีซีน | ใบตาล |
| 2553 | กุหลาบไร้หนาม | ทีวีซีน | หาญพงศ์ |
| 2553 | ระบำดวงดาว | โพลีพลัส | ศิลป์ |
| 2554 | หอ หึ หึ | เมคเกอร์เค | คำพูน |
| 2554 | พิมมาลา | ทีวีซีน | โล |
| 2554 | เกมร้ายเกมรัก | ละครไท | ธงไทย (ไทย) |
| 2555 | รักสุดปลายฟ้า | ดวงมาลีมณีจันทร์ | ตองยี |
| 2555 | รักนี้หัวใจมีครีบ | เมคเกอร์เค | อุทก |
| 2555 | แม่ยายคงกระพัน | มาสเตอร์วัน | สหชัย |
| 2555 | แผนร้ายพ่ายรัก | มาสเตอร์วัน | พิทยา |
| 2555 | ไอ้คุณผี | เมคเกอร์เค | ลออ |
| 2555 | ต้นรักริมรั้ว | เมคเกอร์กรุ๊ป | เอ็ดดี้ |
| 2557 | ลูกทาส | ทีวีซีน | เข้ม |
| 2557 | ครีบนี้หัวใจมีเธอ | เมคเกอร์เค | อุทก |
| 2559 | แม่ของแผ่นดิน ตอน แสงเทียน | เมคเกอร์เค | ศิวา เกียรติดำรง |
| 2567 | ดวงใจเทวพรหม ตอน ใจพิสุทธิ์ |  | สารวัตรพล |
| 2568 | คุณพี่เจ้าขาดิฉันเป็นห่านมิใช่หงส์ |  | คุณฉิม |
การเลือกตั้งนายกองค์การบริหารส่วนจังหวัดร้อยเอ็ด พ.ศ. 2565

| ปฏิทินการเลือกตั้ง |
| --- | --- |
25 ก.พ.: กกต. ยื่นคำร้องต่อศาลอุทธรณ์เพื่อสั่งเพิกถอนสิทธิสมัครรับเลือกตั้งหรือเพิกถอนสิทธิเลือกตั้ง นายเอกภาพ พลซื่อ
5 ส.ค.: ศาลอุทธรณ์ภาค 4 พิพากษาเพิกถอนสิทธิสมัครรับเลือกตั้งหรือเพิกถอนสิทธิเลือกตั้ง นายเอกภาพ พลซื่อ
5 ส.ค.: กกต. สั่งให้มีการเลือกตั้งนายก อบจ. ร้อยเอ็ด ใหม่
17 ส.ค: กต. อบจ. ร้อยเอ็ด ประกาศให้มีการเลือกตั้งนายก อบจ. ร้อยเอ็ด ใหม่
22 – 26 ส.ค: วันรับสมัครผู้สมัครรับเลือกตั้ง
2 ก.ย.: ประกาศบัญชีรายชื่อผู้สมัคร
25 ก.ย.: วันเลือกตั้ง
การเลือกตั้งนายกองค์การบริหารส่วนจังหวัดร้อยเอ็ด พ.ศ. 2565 จัดขึ้นในวันที่ 25 กันยายน พ.ศ. 2565 เป็นการเลือกตั้งนายกองค์การบริหารส่วนจังหวัดร้อยเอ็ด ครั้งที่ 5 สืบเนื่องจากการที่ศาลอุทธรณ์ภาค 4 มีคำพิพากษาให้เพิกถอนสิทธิสมัครและสิทธิรับเลือกตั้งของ เอกภาพ พลซื่อ ดำรงตำแหน่งนายก อบจ. ร้อยเอ็ด ขณะนั้น ด้วยข้อหาปราศรัยใส่ร้ายผู้สมัครคู่แข่งด้วยความเท็จ จึงทำให้ตำแหน่งนายก อบจ. ของเอกภาพเป็นอันสิ้นสุดลง
มีผู้สมัครรับเลือกตั้งจำนวนทั้งสิ้น 4 คน ได้แก่ รัชนี พลซื่อ ภรรยาของเอกภาพ พลซื่อ ไม่สังกัดพรรค, เศกสิทธิ์ ไวนิยมพงศ์ ลงสมัครในนามพรรคเพื่อไทย, โยทกา โคตุระพันธ์ ไม่สังกัดพรรค, และ จุรีพร สินธุไพร ผู้เคยดำรงตำแหน่งข้าราชการการเมืองประจำสำนักเลขาธิการนายกรัฐมนตรีในสมัยของพลเอก ประยุทธ์ จันทร์โอชา ไม่สังกัดพรรค
แม้จะเป็นการเลือกตั้งระดับท้องถิ่น แต่การเลือกตั้งในครั้งนี้ได้รับความสนใจเป็นวงกว้าง สื่อหลายสำนักมีการวิเคราะห์ขยายผลไปยังการเลือกตั้งสมาชิกสภาผู้แทนราษฎรครั้งถัดไป ประกอบกับการปรากฏตัวของบุคคลสำคัญจากพรรคเพื่อไทยในเวทีปราศัยหลายแห่ง อาทิ แพทองธาร ชินวัตร บุตรสาวของ ทักษิณ ชินวัตร อดีตนายกรัฐมนตรี, จาตุรนต์ ฉายแสง และณัฐวุฒิ ใสยเกื้อ แกนนำพรรคเพื่อไทย และการชูสโลแกน "ร้อยเอ็ดแลนด์สไลด์"
ผลการเลือกตั้งปรากฏว่า เศกสิทธิ์ ไวนิยมพงศ์ พรรคเพื่อไทย ได้อันดับที่หนึ่ง ด้วยคะแนนเสียง 301,187 มากที่สุดในประวัติศาสตร์การเลือกตั้งนายก อบจ. ร้อยเอ็ด
ที่มา

เมื่อวันที่ 5 สิงหาคม พ.ศ. 2565 ศาลอุทธรณ์ภาค 4 ได้มีคำพิพากษาให้เพิกถอนสิทธิสมัครและสิทธิรับเลือกตั้งของ เอกภาพ พลซื่อ นายก อบจ. ร้อยเอ็ด ขณะนั้น เป็นเวลา 10 ปี จากกรณีปราศรัยใส่ร้าย มังกร ยนต์ตระกูล ผู้สมัครนายก อบจ. หมายเลข 3 กลุ่มเพื่อไทยร้อยเอ็ด ถือว่าเข้าข่ายเป็นความผิดตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 65 "ห้ามมิให้ผู้สมัครหรือผู้ใดกระทำการอย่างหนึ่งอย่างใดเพื่อจูงใจให้ผู้มีสิทธิเลือกตั้ง ลงคะแนนให้แก่ตนเองหรือผู้สมัครอื่น ให้งดเว้นการลงคะแนนให้แก่ผู้สมัคร หรือการชักชวนให้ไปลงคะแนนไม่เลือกผู้ใดเป็นสมาชิกสภาท้องถิ่นหรือผู้บริหารท้องถิ่น ด้วยวิธีการดังต่อไปนี้... (5) หลอกลวง บังคับ ขู่เข็ญ ใช้อิทธิพลคุกคาม ใส่ร้ายด้วยความเท็จ หรือจูงใจให้เข้าใจผิดในคะแนนนิยมของผู้สมัครใด..." จึงทำให้ตำแหน่งนายก อบจ. ร้อยเอ็ด ของเอกภาพเป็นอันสิ้นสุดลง
ต่อมาวันที่ 17 เดือน สิงหาคม พ.ศ. 2565 คณะกรรมการเลือกตั้งจังหวัดร้อยเอ็ดประกาศให้มีการเลือกตั้งนายกองค์การบริหารส่วนจังหวัดร้อยเอ็ด ตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 108 วรรคสอง โดยกำหนดวันเลือกตั้งเป็นวันอาทิตย์ที่ 25 กันยายน พ.ศ. 2565 ระยะเวลาสมัครรับเลือกตั้ง ตั้งแต่วันที่ 22 สิงหาคม พ.ศ. 2565 ถึง 26 สิงหาคม พ.ศ. 2565
ผู้สมัคร

การเลือกตั้งนายกองค์การบริหารส่วนจังหวัดร้อยเอ็ดครั้งนี้มีผู้สมัครรับเลือกตั้งทั้งสิ้น 4 คน ได้แก่ หมายเลข 1 รัชนี พลซื่อ ผู้สมัครอิสระ เป็นภรรยาของเอกภาพ พลซื่อ รัชนีเป็นอดีตนายก อบจ. คนแรกของจังหวัดร้อยเอ็ด (พ.ศ. 2547-2551) และอดีตสมาชิกสภาผู้แทนราษฎร ร้อยเอ็ด (พ.ศ. 2552–2554), หมายเลข 2 เศกสิทธิ์ ไวนิยมพงศ์ ลงสมัครในนามพรรคเพื่อไทย อดีตสมาชิกสภาผู้แทนราษฏร ร้อยเอ็ด 5 สมัย, หมายเลข 3 โยทกา โคตุระพันธ์ ผู้สมัครอิสระ, และหมายเลข 4 จุรีพร สินธุไพร ผู้สมัครอิสระ อดีตข้าราชการการเมือง ตำแหน่งประจำสำนักเลขาธิการนายกรัฐมนตรีในสมัยของพลเอก ประยุทธ์ จันทร์โอชา อีกทั้งเคยเป็นแกนนำคนสำคัญของแนวร่วมประชาธิปไตยต่อต้านเผด็จการแห่งชาติ (นปช.) ของเมืองพัทยา
| หมายเลข | สังกัด | สังกัด | รายนามผู้สมัคร | ตำแหน่ง/อาชีพ |
| --- | --- | --- | --- | --- |
| 1 |  | อิสระ | รัชนี พลซื่อ |  นายกองค์การบริหารส่วนจังหวัดร้อยเอ็ด  (2547–2551)  สมาชิกสภาผู้แทนราษฎร  (2552–2554) |
| 2 |  | พรรคเพื่อไทย | เศกสิทธิ์ ไวนิยมพงศ์ |  สมาชิกสภาผู้แทนราษฎร 6 สมัย  (2535–2557) |
| 3 |  | อิสระ | โยทกา โคตุระพันธ์ |  |
| 4 |  | อิสระ | จุรีพร สินธุไพร |  ข้าราชการการเมือง ตำแหน่งประจำสำนักเลขาธิการนายกรัฐมนตรี (2563–2565) |
ผู้สมัคร > ผู้สนับสนุน

รัชนี พลซื่อ
เอกภาพ พลซื่อ อดีตนายก อบจ. ร้อยเอ็ด
อนุรักษ์ จุรีมาศ สส. ร้อยเอ็ด
เศกสิทธิ์ ไวนิยมพงศ์
แพทองธาร ชินวัตร ประธานคณะที่ปรึกษาด้านการมีส่วนร่วมและนวัตกรรมพรรคเพื่อไทย หัวหน้าครอบครัวเพื่อไทย
ณัฐวุฒิ ใสยเกื้อ ผู้อำนวยการครอบครัวเพื่อไทย อดีตรัฐมนตรีช่วยว่าการ และอดีตแกนนำ นปช.
จาตุรนต์ ฉายแสง แกนนำพรรคเพื่อไทย อดีตรัฐมนตรีว่าการ และอดีตรองนายกรัฐมนตรี
ชญาภา สินธุไพร รองโฆษกพรรคเพื่อไทย
กลุ่มคนเสื้อแดงร้อยเอ็ด
จุรีพร สินธุไพร
วิเชียรชนินทร์ สินธุไพร แกนนำพรรคก้าวไกล จ.ร้อยเอ็ด และอดีตแกนนำ นปช. แดงภาคอีสาน
พิมพ์วรีย์ สินธุไพร ส.อบจ.ร้อยเอ็ด คณะก้าวหน้า
กลุ่มคนร้อยเอ็ด รักประชาธิปไตย
การเลือกตั้ง

การเลือกตั้งจัดขึ้นในวันอาทิตย์ที่ 25 กันยายน พ.ศ. 2565 โดยคูหาเปิดเวลา 8 นาฬิกา ถึง 17 นาฬิกา มีจำนวนหน่วยเลือกตั้งทั้งสิ้น 2,535 หน่วย
ผลการเลือกตั้ง

| ผลการเลือกตั้งนายกองค์การบริหารส่วนจังหวัดร้อยเอ็ด พ> ศ. 2565.พรรค | ผลการเลือกตั้งนายกองค์การบริหารส่วนจังหวัดร้อยเอ็ด พ> ศ. 2565.พรรค | ผลการเลือกตั้งนายกองค์การบริหารส่วนจังหวัดร้อยเอ็ด พ> ศ. 2565.ผู้สมัคร | ผลการเลือกตั้งนายกองค์การบริหารส่วนจังหวัดร้อยเอ็ด พ> ศ. 2565.คะแนนเสียง | ผลการเลือกตั้งนายกองค์การบริหารส่วนจังหวัดร้อยเอ็ด พ> ศ. 2565.% | ผลการเลือกตั้งนายกองค์การบริหารส่วนจังหวัดร้อยเอ็ด พ> ศ. 2565.± |
| --- | --- | --- | --- | --- | --- |
|  | เพื่อไทย   | เศกสิทธิ์ ไวนิยมพงศ์ (2) | 301,187 | 54.84 | – |
|  | อิสระ | จุรีพร สินธุไพร (4) | 126,649 | 23.06 | – |
|  | อิสระ | รัชนี พลซื่อ (1)✔ | 116,027 | 21.13 | – |
|  | อิสระ | โยทกา โคตุระพันธ์ (3) | 5,306 | 0.97 | – |
| ผลรวม | ผลรวม | ผลรวม | 549,169 | 100.00 | — |

| บัตรดี | บัตรดี | บัตรดี | 549,169 | 95.34 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 12,260 | 2.13 | – |
| บัตรเสีย | บัตรเสีย | บัตรเสีย | 14,588 | 2.53 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 576,017 | 55.25 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 1,042,552 | 100.00 | — |
เอกภาพ พลซื่อ (อิสระ)
มังกร ยนต์ตระกูล (กลุ่มเพื่อไทยร้อยเอ็ด)
เศกสิทธิ์ ไวนิยมพงศ์ (เพื่อไทย)
รัชนี พลซื่อ (อิสระ)
ผู้สมัครจากสายเพื่อไทยมีคะแนนนิยมเพิ่มขึ้นในทุกอำเภอ โดยเฉพาะอย่างยิ่งพื้นที่ฐานเสียงเดิม กลุ่มอำเภอฝั่งตอนกลาง (เช่น ธวัชบุรี เสลภูมิ) และฝั่งทิศใต้ (เช่น สุวรรณภูมิ เกษตรวิสัย พนมไพร หนองฮี) และการพลิกขึ้นมามีคะแนนนิยมเหนือผู้สมัครจากตระกูลพลซื่อในอำเภอเมือง อำเภอปทุมรัตน์ และกลุ่มอำเภอฝั่งทิศเหนือ (โพธิ์ชัย โพนทอง หนองพอก)
ดูเพิ่ม

จังหวัดร้อยเอ็ดในการเลือกตั้งนายกองค์การบริหารส่วนจังหวัดในประเทศไทย พ.ศ. 2563
อรุณ ภาวิไล

| อรุณ ภาวิไล |
| --- | --- |
เกิด: 7 กันยายน พ.ศ. 2506 (61 ปี) ประเทศออสเตรเลีย
คู่สมรส: จุไร ภาวิไล
อาชีพ: นักแสดง, พิธีกร, ผู้กำกับ
ปีที่แสดง: 2527 - ปัจจุบัน
ผลงานเด่น: คุณตุ๋ย/ซูโม่ตุ๋ย จาก เพชฌฆาตความเครียด, นรา จาก บุญชู ผู้น่ารัก
สุพรรณหงส์: นักแสดงสมทบชายยอดเยี่ยม พ.ศ. 2538 - โลกทั้งใบให้นายคนเดียว
ฐานข้อมูล
IMDb
ThaiFilmDb
อรุณ ภาวิไล (เกิด 7 กันยายน พ.ศ. 2506) เป็นนักแสดง และผู้กำกับภาพยนตร์ชาวไทย  ปัจจุบันนอกจากงานแสดงและพิธีกรแล้ว อรุณยังทำธุรกิจร้านอาหารฝรั่ง ชื่อร้าน Tui Restaurant & Pub ซอยปัญจมิตร ลาดพร้าว 94
ประวัติ

อรุณ ภาวิไล เกิดเมื่อวันที่ 7 กันยายน พ.ศ. 2506 เป็นบุตรชายคนสุดท้องของ ศาสตราจารย์ ดร.ระวี ภาวิไล อรุณมีชื่อเล่นที่พ่อแม่ตั้งให้ว่า “รุณ” แต่หลายคนมักจะคิดว่าชื่อเล่นของอรุณคือ “ตุ๋ย” อันเนื่องมาจากตัวละครที่เขาแสดงชื่อเดียวกันในรายการ “เพชฌฆาตความเครียด” ซึ่งออกอากาศระหว่างปี 2528-2529 ทาง ช่อง 9
อรุณ ภาวิไล สมรสกับจุไร ภาวิไล มีบุตร 2 คน บุตรคนที่ 2 คือ อาภา ภาวิไล (แม็กกี้) ปัจจุบันเป็นนักแสดงในสังกัดช่อง 7
ผลงานการกำกับ > ภาพยนตร์

2537 นาย ระบือ' หวานมัน ฉันคือ "ควาย" (Mr.Buff)
2531 ทหารเรือมาแล้ว